# Az eKönyvekről dióhéjban

### Mi is az az eKönyv?

Az elektronikus könyv a fizikai könyvek elektronikus változata.

A fizikai könyvekhez hasonlóan szöveget és képet tartalmaz, de az új eKönyv formátumok támogatják a multimédiás tartalmakat, audió és videó anyagok beágyazását is lehetővé teszik. \
\
Az eKönyv létrehozása, terjesztése, és fogyasztása elektronikus úton történik.&#x20;

A fogyasztó számos lehetőség közül választhat, eKönyv olvasó program szinte minden platformon elérhető, erre jó példa az Amazon Kindle alkalmazása, ami telepíthető mobiltelefonra, tabletre, vagy akár PC-re is. Komoly áttörést mégis a dedikált ekönyvolvasó készülékek hoztak, ezek jellemzően saját beépített könyvesbolttal is rendelkeznek, így a fogyasztó bármikor és bárhol bővítheti a könyvtárát.

![Amazon Kindle eKönyv olvasó](https://4266704503-files.gitbook.io/~/files/v0/b/gitbook-legacy-files/o/assets%2F-LNfhge3bZW-4Qpjzwtx%2F-MWAv-O-1R5Lc6wMEZf7%2F-MWB06OmYZhfG3hDGlpx%2FAmazon_Kindle_3.jpeg?alt=media\&token=4a9c31b0-97c1-471c-853e-c6f578904228)

#### Elektronikus papír

Digitális eszközeink kijelzői jellemzően háttérvilágítással teszik láthatóvá a megjelenített tartalmakat, ez hosszú távon kényelmetlen, és terheli a szemet, szintén előnytelen a magas energia igényük, bekapcsolt állapotban folyamatosan veszik fel az áramot, emiatt könyvolvasásra nem felelt meg ez a technológia. Változást  az e-papír, vagy elektronikus papír hozott, ami apró elektronikus pigmenteken alapszik, a felületen tényleges kontraszt változás áll be, amit a környezet fényével is érzékel az emberi szem. Nagy előnye, hogy csak a képernyő frissítése (lapozás) használ energiát, így az eKönyv olvasó eszközök akár hetekig is üzemelnek egy töltéssel.

### eKönyv formátumok

Az internet megjelenésével már elérhetővé váltak a letölthető szöveges dokumentumok, ezek még nem rendelkeztek a könyvekre jellemző adottságokkal (borító, tartalomjegyzék), vagy a szöveg formázásának lehetőségével, vagy képi elemekkel, a legjellemzőbb ilyen formátum a **txt**, ez a mai napig használatban van. Később megjelentek a szövegszerkesztő szoftverek, és az ezekben használt dokumentumformátumok, mint mint a **doc**. Ezeket a formátumokat tekinthetjük az eKönyvek őseinek.&#x20;

**Pdf** - Általános dokumentumformátum, a legelterjedtebb eKönyv típus, bár felépítéséből adódóan a fizikai eKönyv olvasókon nehézkesen használható, kötött a layout, nem adaptálódik a különböző kijelzőméretekhez.

#### Dedikált eKönyv formátumok:

* **Mobipocket** - Platformfüggetlen formátum, a korai Kindle készülékek preferált formátuma, kiterjesztése .mobi, vagy .prc lehet.
* **Epub** - Platformfüggetlen, széles körben alkalmazott formátum, HTML-CSS alapokra épül, emiatt könnyen, változatosan formázható a tartalma.
* **AZW** - Az Amazon saját ekönyvformátuma, amit digitális másolásvédelemmel láttak el (DRM)

### Történeti áttekintés

* **1993** - Adobe bemutatja a **PDF** formátumot
* **1998** - Az első dedikált eKönyv olvasó készülékek megjelenése (The Softbook, Rocket eBook Reader)
* **1999 -** Open eBook formátum (később ebből alakul ki az ePub és a Mobipocket)
* **2000 -** Első csak elektronikusan megjelenő könyv (Stephen King - Riding the Bullet)
* **2004** - Első eInk kijelzős ekönyv olvasó (Sony Libré)
* **2007** - Amazon piacra dobja az első Kindle olvasóját
* **2010 -** Apple bemutatja a iPad-ot, és fél millió kötetet kínál az iBookstore-ban
* **2010 -** Az Amazon könyvesboltban több eKönyv kerül értékesítésre, mint fizikai kötet



Fénykép forrása: NotFromUtrecht - A feltöltő saját munkája, CC BY-SA 3.0,&#x20;





